Damid do koane Unkloaheitn aufkeman, hod ma liawa fum Impeafekt zan Peafekt gwegslt und aso woas kloa, das ma fu da Fagaungenheit ret und ned fu da Gegnwoat. Aundaraseits is a bai de schdoakn Veabm da Impeafekt faschwundn, wos a soicha Fawegslung goa ned gem kina hod, zan Baischbü bai ich komme und ich kamich gehe und ich ging. Ma woas a bis heit ned genau, ob des faschwindn fum Impeafekt bai de schwochn oda bai de schdoakn Veabm augfaungt hod. Faktum is owa, dass bis auf zwoa kloane Ausnaumen in de boarischn Dialekt komplet faschwundn is. 